ཀྱི་ཐོད་པར་བསྡུ། ཁྲོལ་བུའི་ཐུན་པོ་རྣམས་ཀྱང་ཕྱོགས་གཅིག་ཏུ་བསྲེས་ལ་དེ་ཉིད་གཟུངས་མར་མངའ་གསོལ་བས་དར་གྱིས་ལྕིབས་ནས་བླངས་ཏེ་སློབ་དཔོན་ལ་འབུལ་ཞིང་།）རིགས་ཐམས་ཅད་གསང་ཆེན་རིགས་གཅིག་བདེ་བ་ཆེན་པོ་ཆོས་ཀྱི་སྐུའི་རང་བཞིན་དུ་གྱུར་པ་དེ་ཉིད་དམ་ཚིག་གི་རྫས་ཐབས་ཤེས་དབྱེར་མེད་རོ་གཅིག་ཏུ་ཞུ་ཞིང་འདྲེས་ཏེ་དངོས་གྲུབ་ཀྱི་སྙིང་པོ་འོད་ཀྱི་གོང་བུའི་རྣམ་པས་ཐུགས་ཀྱི་ཐིག་ལེར་ཐིམ་པར་（མོས་ལ་དཀྱིལ་འཁོར་མདུན་གྱི་སྟེགས་བུ་ལ་འགོད་དོ། །གསུམ་པ་བདུད་རྩི་ཕྱེ་མར་སྒྲུབ་པ་ལ་གཉིས། སྦྱོར་བ་བཏགས་བཙགས་སོགས་ཀྱི་དགོངས་པ་དང་། ཕྱེ་མ་དངོས་ཀྱི་དགོངས་རྒྱུད་དོ། །སྔ་མ་ལ་སྤྱི་དང་ཁྱད་པར་གཉིས་ཀྱི། དང་པོ་ནི། སློབ་དཔོན་ཡབ་ཡུམ་འཁོར་དང་བཅས་པ་ཆས་ཀྱིས་བརྒྱན་ལ་ཁྲོལ་བུའི་ཛཔྲ་བཟླ་ཞིང་དཀྱིལ་འཁོར་བསྐོར། བླ་མ་རྩ་བ་གསུམ་གྱི་ང་རྒྱལ་བཟུང་ནས་མཆོག་གི་ཧསྟ་གཡབ་ཅིང་སྦྱར་བའི་སྤོས་བསྲེག །རྐང་གི་གླིང་བུ་དང་ཀུ་ཤའི་གླུ་བླངས་པ་སོགས་དྲག་པོའི་རོལ་གར་མང་པོ་དང་བཅས་པས་རྒྱལ་བ་རྣམས་ཀྱི་ཐུགས་དམ་བསྐུལ། མཁའ་（11བ）འགྲོ་དམ་ཅན་དབང་དུ་བསྡུས་ནས་ལས་ལ་བཙུད། དགྲ་བགེགས་རྣམས་གཟིར་ཞིང་ཚར་གཅོད་པའི་བརྟུལ་ཞུགས་བསྐྱེད་ལ་ཉམས་བསྐྱང་ངོ་། །གཉིས་པ་ལ་ལྔ། བཏགས་པ། བཙགས་པ། སྦོལ་བ། གཞལ་བ། འགོད་པའོ། །དང་པོ་བཏགས་པ་ནི། དཀྱིལ་འཁོར་གྱི་ཤར་ཕྱོགས་སུ་ཞིང་ཆེ་ཆུང་གི་གཡས་གཞི་དངོས་སམ་ར་ིམོར་བྲིས་པ་བརྩེགས་མར་བཏིང་། དེ་ལ་གུ་གུལ་གྱིས་བྱུག་ཅིང་རཀྟའི་ཐིག་ལེས་མཚན་མ་བཀོད། དེའི་སྟེང་དུ་གཏན་གཏུན་ཐབས་ཤེས་ཀྱི་བརྡ་མཚོན་པར་བཞག །སློབ་དཔོན་དཀྱིལ་འཁོར་དང་གཟུངས་མ་སློབ་དཔོན་ལ་ཞལ་ཕྱོགས་པས་འཁོད་དེ་རྐང་པ་གཉིས་སྨན་གཞོང་གི་འགྲམ་གཡས་གཡོན་ཕན་ཚུན་བསྣོལ་མར་བརྐྱང་། སློབ་དཔོན་གྱིས་ལག་པ་སོར་མོ་བསྣོལ། མཛུབ་མོ་བསྒྲེང་། མཐེ་བོང་བཀུག་པ་བྱིན་དབབ་པའི་རྒྱས་གཏུན་བུ་བཟུང་། ཡུམ་གྱིས་མཁའ་དབྱིངས་ཀྱི་རྒྱས་གཏུན་ཁུང་བཟུང་ལ།）གཏུན་ཁུང་ཤེས་རབ་ཡུམ་གྱི་མཁའ་དབྱིངས་སུ། །གཏུན་བུ་ཐབས་མཆོག་ཡབ་ཀྱི་རྡོ་རྗེ་ཡིས། །ལས་ཉོན་མཚན་རྟོག་འཐག་པས་སྨན་གྱི་དངོས། །དབྱིངས་ཡེ་གཉིས་མེད་ཡེ་ཤེས་འོད་འཕྲོར་གྱུར། །（ཅེས་དམིགས་ཏེ།）ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧ་ན་ཧ་ན་ད་ཧ་ད་ཧ་པ་ཙ་པ་ཙ་རུ་ལུ་རུ་ལུ་ཧཱུཾ་ཧྲཱིཿཋཱ༔ ཧུ་ལུ་ཧུ་ལུ་ཧཱུྃ་ཧྲཱིཿཋཱ༔ （ཞེས་（12ན）པའི་ཛཔྲ་ཉིད་དབྱངས་ཀྱི་ཚུལ་དུ་བཟླ་བཞིན་པས་བཏག་གོ ། གཉིས་པ་བཙག་པ་ནི། དཀྱིལ་འཁོར་གྱི་ལྷོར་ཡུམ་གྱིས་སྣོད་དང་དར་ཚག་བཟེད། སློབ་དཔོན་གྱིས་སྨན་བླུགས་ལ། ཡབ་ཡུམ་ཐབས་ཤེས་མཉམ་པར་སྦྱོར་བ་ལས། །ཡེ་ཤེས་བདུད་རྩི་དཀར་འཚེར་མེ་རེ་རེ། །འོ་མའི་ཆུ་རྒྱུན་ལྟ་བུར་ལུང་པར་གྱུར། （ཅེས་དམིགས་ཏེ།）ཨོཾ་ཨཱཿཧཱུཾ་སརྦ་པཉྩ་ཨ་མྲྀ་ཏ་ཧོ་ས་ཡ་བི་ཤུངྔྷེ་ཧཱུཾ་ཧྲཱིཿཋཱ༔ ཨོཾ་ཨཱཿཧཱུཾ་སརྦ་པཉྫ་ཨ་མྲྀ་ཏ་ཀ་མ་ལ་ཀུནྷ་ལི་སིདྡྷི་སིདྡྷི་ཧཱུཾ་ཧྲཱིཿཋཱ༔ （ཞེས་བཟླ་བཞིན་པས་སྨན་ཐམས་ཅད་ཚགས་སུ་དྲང་ངོ་། །གསུམ་པ་སྦོལ་བ་ནི། དཀྱིལ་འཁོར་གྱི་ནུབ་ཕྱོགས་སུ་སློབ་དཔོན་ཡབ་ཡུམ་གྱི་བར་དུ་སྨན་སོད་ལྕགས་གཡའི་དྲི་མ་མེད་ཅིང་འཕུར་དུས་འཐོར་ཟེགས་མི་འགྲོ་བ་ཟངས་དཀར་ལྟ་བུ་གཙང་ཞིང་ཆེ་བ་བཞག །གུར་གུམ་སོགས་དྲི་བཟང་དང་དམ་རྩིའི་དབང་ལག་སོགས་ཟུར་དུ་ཕྱེས་ལ། །）སྣོད་ལྟར་སྣང་བ་ཡུམ་གྱི་མཁའ་དབྱིངས་སུ། །བཅུད་སྣང་ཐབས་མཆོག་ཡབ་ཀྱ་ིརྡོ་རྗེ་ཡིས། །འདྲེས་པར་དཀྲུགས་པས་ཐབས་ཤེས་མཉམ་སྦྱོར་བའི། །བྱང་སེམས་བདུད་རྩི་འོད་དུ་འཁྱིལ་བར་གྱུར། །（ཅེས་དམིགས་ཏེ།）ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་བི་ཤུདྡྷེ་ཀུནྡྷ་ལཱི་ཧཱུྃ་ཧྲཱིཿཋཱ༔ （ཞེས་བཟླ་བཞིན་པས་སྨན་ཕྱེ་རྣམས་（12བ）རླན་མ་ཕོག་པའི་སྐམ་པོ་འདྲེས་པར་བསྲེས་ལ་འབྲུམ་མེད་པར་བྱ། དེ་ནས་སློབ་དཔོན་གྱིས་བྱིན་གྱིས་བརླབས་པའི་ཆང་སོགས་སྦྲེང་ཞིང་། །）འཁོར་དང་མྱ་ངན་འདས་པའི་ཆོས་ཐབས་ཅད། །བདེ་ཆེན་དབྱིངས་སུ་རོ་གཅིག་འདྲེས་པར་གྱུར། །（ཅེས་དམིགས་ཏེ་གོང་གི་སྔགས་བཟླ་བཞིན་དུ་རིམ་པར་འོ་མ་རིན་ཆེན་ཆུ་སྣ་རྣམས་བླུགས་ཏེ་སྦོལ། སྨན་ཕྱེ་མང་པོ་ལ་དེ་དག་གིས་བརླན་ཕབ་དཀའ་ན་བྱིན་རླབས་བྱས་པའི་ཆང་བཟང་པོ་གང་འོས་བླུགས་ལ་མཆོག་ཆེན་གྱི་ལག་གཡོན་ནམ་རྐང་ངམ་རྡོ་རྗེས་དཀྲུགས་པར་བཤད་པ་ལྟར་དེར་མཚོན་བྱེད་བྱས་ཏེ་ཤིན་ཏུ་འདྲེས་པར་འཕུར་ཞིང་བསྲེ། །དེ་ནས་དྲི་བཟང་གི་ཕྱེ་མ་སོགས་མདངས་བསྒྱུར་དམ་རྩི་ཕབ་རྒྱུན་རྣམས་དང་། སྨན་ཕྱེ་མང་ཉུང་དང་ནམ་ཟླའི་བབ་དང་བསྟུན་པའི་ཕབ་རྩི་བཟང་པོ་རྣམས་ཀྱིས་ནན་དུ་སྦོལ་ཞིང་བསྲེ། བསྐ་སླའི་ཚད་སྙིམ་པར་བཅངས་ནས་ཆག་གང་དུ་བསྐྱུར་བས་བམ་པོ་འཇིག་ཅིང་ཕྱེ་མར་མི་འདལ་བ་ཙམ་དུ་བྱའོ། །བཞི་པ་གཞལ་བ་ནི། དཀྱིལ་འཁོར་གྱི་བྱང་ཕྱོགས་སུ་ཡུམ་གྱིས་དར་ཁུག་བཟེད། ཡབ་ཀྱིས་དྲིལ་བུའམ་ཀ་པཱ་ལས་གཞལ་ཞིང་། །）རྩ་བརྒྱད་སྟོང་ལ་སྦྱར་བའི་སྨན་ཆེན་པོ། །སྟོབས་ལྡན་ར་སཱ་ཡ་ན་བདུད་རྩིའི་མཆོག །དོན་གྱི་དབྱིངས་ལ་འགྱུར་བ་མེད་པའི་ཕྱིར། །མ་ནོར་གྲངས་སུ་བཅད་དེ་གཞལ་བར་གྱུར། །（ཅེས་མོས་ལ།）ཨོཾ་ཨཱཿཧཱུཾ་སརྦ་པཉྩ་（13ན）ཨ་མྲྀ་ཏ་ཧོ་ས་མ་ཡ་བི་ཤུདྡྷེ་ཧཱུཾ་ཧྲཱིཿཋཱ༔ （ཞེས་བཟླ་བཞིན་དུ་གཞལ་ཏེ་རྗེས་སུ་ཇི་ཙམ་འཕེལ་བ་བརྟག་པའི་ཕྱིར་གྲངས་མ་ནོར་བར་བྱ། དེ་ནས་རྒྱས་གདབ་པ་ལ། སྨན་ཁུག་ཁ་དམ་པར་བྱས་ཏེ་དེ་ཉིད་བྷནྡྷ་ཁ་སྦྱོར་གྱི་ནང་དུ་གཞུག་པར་གསུངས་པས་ཕོ་མོའི་ཐོད་པ་མཚན་ལྡན་གྱི་ནང་དུ་རཀྟ་དང་ཆོས་སན་སྦྱར་བས་ཕོ་ཐོད་ལ་འཁོར་ལོ་རྩིབས་བཞིའི་ལྟེ་བ་དང་རྩིབས་བཞིར་ཨོཾ་ཧཱུཾ་ཏྲཱཾ་ཧྲཱིཿཨཱཿ མོ་ཐོད་ལ་པདྨ་འདབ་བཞིའི་ལྟེ་བ་དང་འདབ་མར་མཱུཾ་ལཱཾ་མཱཾ་པཱཾ་ཏཱཾ། གཉིས་ཀའི་མུ་ཁྱུད་ལ། ཨོཾ་སརྦ་ཏ་ཐཱ་ག་ཏ་མ་ཧཱ་པཉྩ་ཨ་མྲྀ་ཏ་ཤྲཱི་མ་ཧཱ་སུ་ཁ་ཧཱུཾ་ཧྲཱིཿཋཱ༔ ཞེས་པས་བསྐོར་བ་བྲིས་ལ་མོ་ཐོད་འོག་དང་ཕོ་ཐོད་སྟེང་མ་བྱས་པའི་བར་དུ་གཞུག་སྨན་མང་ན་དེ་ཉིད་ཟངས་དཀར་སོགས་སྣོད་གཙང་གཡའ་མེད་པའི་ནང་དུ་འཇོག་ཅིང་བར་མཚམས་བལ་བུའི་ཕུར་མ་རླན་ཅན་གྱིས་གཅེར། གང་ལྟར་སྨན་སྣོད་ཕྱི་ནས་དར་སྣ་ཚོགས་ཀྱིས་དྲིལ། ཚོན་སྐུད་སྣ་ལྔས་རྒྱ་གྲམ་དུ་བཅིངས་པའི་མདུད་ཁར་རྡོ་རྗེ་རྒྱ་གྲམ་གྱི་རྒྱས་གདབ། དར་ཟབ་ཀྱི་ན་བཟའ་གསོལ་ཞིང་གཡས་གཡོན་དུ་རྡོ་དྲིལ་དང་སྟེང་དུ་དབུ་རྒྱན་བཅིང་། རུས་སྦལ་གྱི་ཁོག་པར་གི་ཝཾ་གིས་ཧྲཱིཿཡིག་བྲིས་པས་སྟེང་ནས་བཀབ། དེ་དག་གི་ཚེ།）ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧྱ་གྲཱི་ཝ་ས་མ་ཡ་དྷརྨ་དྷཱ་ཏུ་ཧཱུཾ་ཧྲཱིཋཱཿ༔ （ཞེས་བཟླའོ། །འདི་སྐབས་ཁྲོལ་སྒྲུབ་ཀྱི་ཚོམ་བུའི་དཀྱིལ་འཁོར་བསྡུ། རྡོ་རྗེ་རྒྱལ་ཚབ་སོགས་ཀྱིས་ཞི་བའི་སྦྱིན་སྲེག་（13བ）བྱ་ཞིང་མེའི་ཕུད་ཀྱིས་དྲོད་འབེབས་མར་མེ་སྦར། དམ་སྲི་མནན་པ་ལ་སླར་ཡང་བཀུག་གཟིར་དྲག་ཏུ་བྱ་ཞིང་རྟ་བྲོ་བརྡུང་། སྒོ་བྱང་རྣམས་གསོ་ཞིང་དངོས་གྲུབ་སྲུང་བའི་ཕྲིན་བཅོལ་ནན་ཏན་དུ་བྱའོ། །ལྔ་པ་དཀྱིལ་འཁོར་དུ་འགོད་པ་ནི། སྨན་གྱི་ཕོ་བྲང་ལ་ཛཱ་ཏི། ག་བུར། ཙནྡན། གླ་རྩི། དུ་རུ་ཀ་སྟེ་དྲིའི་རྒྱལ་པོ་ལྔ་དང་། གུ་གུལ་ཚིལ་ཆེན་སྦྱར་བའི་དུད་པས་བདུག་ཅིང་དྲག་སྔགས་ཡུངས་ཐུན་ཚམ་རྔམས་བཅས་པས་བགེགས་བསྐྲད། སློབ་དཔོན་དྲིལ་སྤོས་ཐོགས་པས་སྣ་དྲངས་ཏེ་རྒྱལ་ཚབ་སོགས་ཀྱིས་སྨན་གྱི་ཕོ་བྲང་བཏེགས་ལ། སརྦ་པཉྩའི་ཛཔྲ་དབྱངས་བཟླ་ཞིང་དཀྱིལ་འཁོར་ལ་གཡས་སུ་བསྐོར་ནས་མདུན་དུ་འཁོད་དེ།）ཧཱུྃ༔ བླ་མ་ཡི་དམ་མཁའ་འགྲོའི་དཀྱིལ་འཁོར་དུ༔ རྩ་བ་བརྒྱད་ལ་ཡན་ལག་སྟོང་ལ་སོགས༔ འབྲས་བུ་སྐུ་གསུང་ཐུགས་སུ་བསྒྲུབ་པའི་ཕྱིར༔ དུག་གིས་དུག་བསལ་དགུ་ལྔ་ཡེ་ཤེས་ལྔ༔ སྨན་གྱིས་སྨན་སྩལ་སྨན་ལྔ་བདུད་རྩི་ལྔ༔ དུག་ལྔ་མ་སྤངས་སྐུ་ལྔ་ལྷུན་གྱིས་གྲུབ༔ དབྱིངས་ནས་སྤྱན་དྲངས་རྒྱལ་བའི་སྐུར་བསྐྱེད་དེ༔ ཕྱོགས་བཅུ་དུས་གསུམ་བདེ་གཤེགས་མཆོད་པ་དང་༔ རྣལ་འབྱོར་དབང་ཕྱུག་ཐུགས་དམ་བསྐང་བའི་ཕྱིར༔ བདུད་རྩི་མཆོག་གི་ཕོ་བྲང་མངའ་གསོལ་བས༔ གསང་བ་མཆོག་གི་（14ན）དབུས་སུ་བརྟན་པར་བཞུགས༔ ཨོཾ་ཨཱཿཧཱུྃ་གུ་རུ་དྷེ་ཝ་དྷཱ་ཀི་ནཱི་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋཱ༔ ས་མ་ཡ་ཏི་ཥྛ་ལྷན༔ （ཞེས་གཙོ་བོར་མངའ་གསོལ་ཏེ་དཀྱིལ་འཁོར་དབུས་ཀྱི་བར་ལྡིང་མཉྫི་བརྟན་པོའི་ཁར་བཞུགས་སུ་གསོལ་ལ་འོག་ཏུ་དུག་གསུམ་གྱི་ཚིལ་བུ་དང་ཞུན་ཆེན་གྱི་མར་མེ་སྦར། སྟེང་དུ་གཟུངས་རྡོར་བཞག་པའི་སྲད་བུའི་སྣེ་དང་དམུ་ཐག་སྦྲེལ། ཕྱི་ནས་དར་ཡོལ་བྲེས་ལ་མེ་ངད་རླུང་གིས་མི་འཕྲོག་ཅིང་ཕྱོགས་རེ་རེར་ཚ་ཆེས་གྲང་ཆེས་མ་ཡིན་པར་སྨན་གྱི་ཁང་བུ་སྤྱི་སྙོམས་སུ་དྲོད་ཆི་ལེ་བར་བྱ། དེ་ནས་དགུ་པའི་ཛཔྲ་བརྒྱ་རྩ་བརྒྱད་བཟླས་མཐར་ཉུ་ལེ་བསྐྲད་ཅིང་བྱིན་དབབ་པ་སོགས་བྱའོ། །སྤྱིར་བཏགས་བཙག་གི་སྐོར་འདི་ཁོ་ན་ལ་ཉིན་གཅིག་ཏུ་བྱས་ཏེ་ཕྱིར་ཉིན་ནས་ཕྱེ་སྲུབ་ཀྱི་གཞུང་བསྲང་བ་ཡིན་མོད། བཏགས་བཙག་ཕོན་མང་མེད་པའི་སྔ་དྲོ་ཙམ་གྱིས་གྲུབ་ན་དངོས་གཞི་བསྙེན་སྒྲུབ་གལ་ཆེ་བའི་གནད་ཀྱིས་ཕྱི་དྲོ་ནས་ཕྱེ་སྒྲུབ་ཀྱི་དབུ་ཚུགས་ནའང་ལེགས་པ་ཡིན་ནོ། །གཉིས་པ་ཕྱེ་མ་སྒྲུབ་པའི་དགོངས་པ་ལ་བཞི། འཇུ་འདུལ། བསྐྱིལ་བ། དབབ་པ། དབང་དུ་བྱ་བའོ། །དང་པོ་ནི། བདག་མདུན་སྒྲུབ་རྫས་དབྱེར་མེད་དུ་ཤེས་པས་ལས་བྱང་གི་གཞུང་བསྲང་ལ་བཟླས་པའི་མཐར་ཐུག་པའི་བར་གྲུབ་རྗེས། སླར་ཡང་དམིགས་ཕྱེད་པའི་ཕྱིར་སྨན་གྱི་དཀྱིལ་འཁོར་མདུན་དུ་ཕྱེས་ནས་ཁྱད་པར་དུ་བསྒྲུབ་（14 བ）པ་སྟེ། མཆོད་རྫས་བྱིན་རླབས་སྔོན་དུ་འགྲོ་བས། ཧཱུྃ་ཧྲཱིཿ བདག་ཉིད་རྩ་བའི་དཀྱིལ་འཁོར་ལས༔ འོད་འཕྲོས་རྫས་ཀྱི་དངོས་འཛིན་སྦྱངས༔ སྟོང་པའི་ངང་ལས་ཡུམ་ལྔའི་ཀློང་༔ བདེ་ཆེན་ཕོ་བྲང་འོད་དུ་འབར༔ འཇའ་ཚོན་བྲེས་པ་ལྟ་བུའི་ནང་༔ ཡཾ་ལས་རླུང་དང་རཾ་ལས་མེ༔ ཀེཾ་ལས་ཐོད་པའི་སྒྱེད་བུའི་སྟེང་༔ ཨ་ལས་ཡེ་ཤེས་ཀ་པཱ་ལ༔ ཡངས་ཤིང་རྒྱ་ཆེའི་ནང་ཁོངས་སུ༔ འཁོར་འདས་དྭངས་བཅུད་བདུད་རྩིར་འཁྱིལ༔ དེ་དབུས་ཉི་ཟླ་པདྨའི་སྟེང་༔ པདྨ་དབང་ཆེན་སྐུ་མདོག་དམར༔ （ཞེས་སོགས་ནས།）བསྐལ་པའི་མེ་རླུང་འཚུབས་དཀྱིལ་བཞུགས༔ ཐུགས་ཀའི་ཙིཏྟ་གྱེན་བསྟན་སྦུབས༔ པདྨ་འདབ་བརྒྱད་གེ་སར་དབུས༔ རྗེ་བཙུན་འོད་འབར་ཐོད་ཕྲེང་རྩལ༔ ཨ་ཙཱར་ལོ་བརྒྱད་ལོན་ཚུལ་ཅན༔ （ཞེས་སོགས་ལས་བྱང་བཞིན་ལྷ་ཚོགས་ཡོངས་རྫོགས་གསལ་བཏབ་ལ་སྤྱན་འདྲེན་ནས་ཕྱག་མཆོད་བསྟོད་པའི་མཐར་ཐུག་གི་བར་དུ་བཏང་། དེ་ནས་སྨན་སྲུང་སྤྱན་འདྲེན་དང་རྟོག་བསལ་ཁྲོལ་སྒྲུབ་སྐབས་ལྟར་བྱས་ལ། ལས་ཀྱི་རྡོ་རྗེས་གཟུངས་ཐག་གི་སྣེ་མོ་ལྔ་རྡོ་རྗེ་རྒྱལ་པོ་དང་རྒྱལ་ཐེབས་བཞིའི་ཕྱག་ཏུ་ཕུལ་བ་དེ་རྣམས་ཀྱིས་ལག་གཡོན་པའི་མཐེ་བོང་དང་སྲིན་（15ན） ལག་སྦྱར་བ་རྟ་མགྲིན་ཡབ་ཡུམ་དུ་བསྒོམ་ཞིང་གུང་མཛུབ་དང་མཐེའུ་ཆུང་བསྒྲེང་བའི་བར་དུ་བཟུང་སྟེ།）ཤེས་རབ་སྒྲོག་གིས་སྦྲེལ་བའི་གཟུངས་ཐག་ལ། །རིག་པ་སྲོག་གིས་འབྲེལ་བའི་ལུ་གུ་རྒྱུད། །སྐུ་གསུང་ཐུགས་ཀྱི་དངོས་གྲུབ་མ་ཐོབ་བར། །སྐྱེ་བ་ཇི་སྲིད་བར་དུ་མི་བཏང་དོ། །（ཞེས་བཟུང་ལ་གཟུངས་ཐག་རྡོ་རྗེ་ལུ་གུ་རྒྱུད་ཁོང་གསེང་བྲེང་ཆགས་སུ་ཡོད་པ་ལས་འོད་ཟེར་སྤྲོ་བསྡུས་དོན་གཉིས་བྱེད་པར་མོས་ལ།）བདག་མདུན་ཐུགས་ཀར་འོད་ལྔའི་ཀློང་༔ གསེར་གྱི་རྡོ་རྗེ་རྩེ་ལྔའི་ལྟེར༔ དྭངས་མ་ཧྲཱིཿཡིག་སྔགས་ཀྱིས་མཚན༔ རང་གི་ཐུགས་ཀའི་སྔགས་ཕྲེང་ལས༔ བདེ་ཆེན་འོད་ཟེར་ལུ་གུ་རྒྱུད༔ མཐེབ་སྲིན་ཐབས་ཤེས་མཉམ་སྦྱོར་ལས༔ གཟུངས་ཀྱི་ཐག་པ་ནས་བརྒྱུད་དེ༔ བདུད་རྩི་རྫས་ཀྱི་དཀྱིལ་འཁོར་ལ༔ ཕོག་པས་ཞུ་ཁོལ་རླངས་པ་ཡིས༔ དཀྱིལ་འཁོར་ལྷ་རྣམས་ཐུགས་རྒྱུད་བསྐུལ༔ རྗེས་ཆགས་བདེ་སྟོང་རོལ་པ་ཡིས༔ སྦྱོར་མཚམས་ཀུན་ནས་འོད་ཟེར་སྤྲིན༔ འཁོར་འདས་བརྟན་གཡོ་ཁྱབ་པར་འཕྲོས༔ རྩ་གསུམ་རྒྱལ་བ་མཆོད་པས་མཉེས༔ ཁམས་གསུམ་ཉོན་མོངས་དུག་ཆེན་སྦྱངས༔ སྣང་སྲིད་བདུད་（15བ）རྩིའི་ཕྱག་རྒྱར་རྫོགས༔ ཚུར་འདུས་སྲིད་ཞིའི་ཡེ་ཤེས་དང་༔ དྭངས་བཅུད་ནུས་མཐུ་ཐམས་ཅད་ཀུན༔ རང་དབང་མེད་པར་བསྡུས་ཤིང་བཀུག༔ ལྷ་ཚོགས་རྣམས་ཀྱི་སྦྱོར་མཚམས་ཞུགས༔ བདེ་ཆེན་ཡེ་ཤེས་ལྷག་པར་འབར༔ བྱང་སེམས་དྲག་ཏུ་གཡོ་ཞིང་ཁོལ༔ རླངས་པའི་ན་བུན་མཁའ་ལ་ཁྱབ༔ སྨན་སྐྱོང་ལྷ་མོ་སྤྲིན་ལྟར་གཏིབས༔ བརྟན་གཡོའི་རྩི་བཅུད་དྭངས་མ་ཀུན༔ བདུད་རྩིའི་རྣམ་པར་ཆར་དུ་ཕབ༔ རང་བཞིན་བདུད་རྩིའི་དཀྱིལ་འཁོར་དང་༔ དབྱེར་མེད་ཐིག་ལེ་གཅིག་ཏུ་འཁྱིལ༔ མཆོག་གི་དངོས་གྲུབ་ཐོབ་པར་གྱུར༔ （ཞེས་པའི་ཏིང་ངེ་འཛིན་ལ་སེམས་རྩེ་གཅིག་ཏུ་གནས་པའི་སྒོ་ནས།）ཨོཾ་ཨཱཿཧཱུཾ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋཱ༔ （ཞེས་དགུ་པའི་ཛཔྲ་ཏུ་གྲགས་པ་འདི་ཉིད་ཆིག་དྲིལ་དུ་བཟླ་ཞིང་། བསྙེན་གྲོགས་ཀྱིས་གསུང་མི་ཆད་པར་ཁོར་ཡུག་ཏུ་བཟླའོ། །ཐུན་མཐར་བདུད་རྩིའི་ཆེ་བ་བརྗོད་པ་ནི། ཧཱུྃ༔ ཉི་ཟླ་གསལ་བའི་དཀྱིལ་འཁོར་དུ༔ དགུ་པའི་ཛཔྲ་ཀྱིས་བཅུད་བསྡུས་ཏེ༔ དུས་གསུམ་སངས་རྒྱས་མཆོད་པའི་ཕྱིར༔ བཀའ་བཞིན་བསྟེན་ནས་དངོས་གྲུབ་བླངས༔ མུ་ཏིག